Ivans Gorbenko
Ivans Gorbenko (ukraiņu: Іван Тихонович Горбенко, krievu: Иван Тихонович Горбенко; dzimis 1919. gada 17. maijā, miris 1944. gada 22. septembrī) bija ukraiņu izcelsmes Sarkanās armijas kapteinis — artilērijas diviziona komandieris. Armijas dienestā no 1938. gada. 1944. gada 14. septembrī piedalījās kaujās pie Iecavas. Kritis 22. septembrī, ieņemot Baldoni. 1945. gada 24. martā Gorbenko pēc nāves tika piešķirts Padomju Savienības varoņa nosaukums.